**SOKNERÅDSMØTE FOR VALESTRAND OG FØRDE SOKN**

**VALESTRAND KYRKJE 02.10.24 KL.1800.**

Desse møtte : Jostein Valen, Sigmund Skard, Solveig Brynjelsen, Elisabeth Reiersen, Tor Helge Hardeland, Anne Mari Fisketjøn, Arild Steinsland, Wenche Strømøy.

Tor Helge ønskte velkommen, og gav så ordet til Arild som heldt ein kort andakt.

Sak 44/24 Godkjenning av innkalling, sakliste og referat,

Det var ingen merknader til innkalling, sakliste eller referat.

Sak 45/24 Bispevisitas.

Me hadde ei kort evaluering over inntrykka våre etter bispevisitasen. Det var berre gode ord, både korleis ho framstod som privat person og som biskop. Ho møtte mykje folk under visitasen, både på skule og bedrifter og i møte med oss og dei andre sokna i Sunnhordland. Ho var ei «likandes dame». Ho gav og inntrykk av å ha likt seg godt i Sveio, og i visitasforedraget kom dette tydeleg fram.

Ho gav oss tre utfordringar. Ho oppfordra m.a til variasjon i gudstenestene og syntes det var kjekt med bygdagudstenester. Det kom fleire forslag til å ha eit samarbeid med lag og organisasjonar som t.d. idrettslag, 4H-klubbar, kystlag

* Gudsteneste ved kyrkjegarden ved havet. Nå skal det kome veg dit, og då blir det enklare å gjennomføre eit slikt arrangement.
* Evt. få til bygdegudsteneste på Eikeland med kyrkjekaffi på Kysttunet.

Sak 46/24 Evaluering av Konfirmantfest.

Det var ein veldig fin og kjekk fest. Det viser seg dessverre at bordpynten me hadde pynta bordene med var rasert, kasta på golvet og trødd ned, med det resultat at det var vanskeleg å reingjera etterpå. Lærdomen er at me kan ikkje ha pynt på bordene som kan kastast rundt. Trass i dette, var det ein fin fest som me gjerne vil halde fram med.

Medarbeiderfest er og ein fest me gjerne vil halde fram med. Dette er eit godt tiltak, kjekt og populært. Det er godt å sjå at ein blir sett pris på og at det arbeidet me gjer blir lagt merke til.

Sak 47/24 Ny kantor, organist eller kyrkjemusikar.

Ein person har nå ei 30 % stilling i kommunen, men er open for ei større stilling. Visse ting må avklarast først. Me kan sjå for oss å lyse ut stillinga på 100 % og vera litt smidig med å avvente til det er avklart om stillinga som kantor kan besetjast frå 1.august 2025. Då er det tatt høgd for evt. oppseingstid. Barnekoret treng og ein/ei som kan spele, og blir dette same person, vil barnekoret bli sterkare knytt til kyrkja.

Kyrkjelydspedagog.

Det skal tilsetjast ny kyrkjelydspedagog, og ønskjet er å utvida stillinga frå 60 % til 100 %. Det er mykje som kan leggjast inn i ei slik stilling, og ho som innehar stillinga i dag, seier det er mykje som høyrer naturlig til, men som det ikkje er rom eller tid for i dag. Kan trusopplærar t.d. vera mentor for å trene opp folk til å leia ein søndagsskule ? – er eit område Det er viktig å få lyst ut stillinga nå, og me ber om at Fellesrådet tar ei ny vurdering av saka.

Sak 48/24 Kyrkjelydsbasar 27.10.24 på Soknehuset etter gudstenesta.

Informasjon :

* Gavekort frå Kystbussen Stavanger – Bergen
* Takke – skal kjøpes inn og soknerådet vårt spleiser på ho.
* Me får kr 2000 frå Sveio - Solveig tar på seg å handle inn gevinstar.
* Joker Førde – Arild spør om å få ei fruktkorg
* Anne Mari spør om gavekort på Kaien i Førde for middag til 2 personar
* Elisabeth «tigger» gevinst hos frisørane i Førde – Turid og Tanya, samt ber om gåve frå Tveit gard på Erve.
* Solveig snakker med Grete på Sunnhordland Planteskule
* Jostein snakker med Valevåg Brudd om eit lass grus
* Wenche skaffer ein storsekk med ved.
* Blomar til å pynte border kjøpes, og kan loddes ut etterpå
* Me skal møte opp på soknehuset kl 1000 og ha med ei kake – eks. langpanne

Sak 49/24 Ymse.

* 20.10.24. Avskjedsgudsteneste ved prost Svein Arne Theodorsen i Stord kyrkje med kyrkjekaffi i Leirvik Bedehus. Han ønskjer frammøtte frå alle sokn i Sunnhordland, geografisk spreiing.
* 24.10.24, Forfattarbesøk i Valestrand Kulturkyrkje – Anita Østerbø. Dette er eit samarbeid med biblioteket-
* 28.11.24. kl 1900 Kulturkveld med Fartein Valen Senstad – «Den vanskelege samtalen – Konflikten i Midt Østen»

Neste møte i soknerådet blir 21.11.24. kl 1800 hos Else M. Egenberg i Kjekse

.Wenche Strømøy – referent.